Os gallegos nos sentimos orgüellosos de tener una luenga milenaria con un glorioso pasato que, por zercustanzias puliticas, dentró en un túnel de silenzio forzoso en as primeras decadas d'o sieglo XVI dica esdebenir un estrumento d'amarguinazión e de sofrimiento moral e fesico de muitas chenerazions. L'uso oral ininterrumpito que en fazió a chen umil e o treballo d'as elites inteleutuals que dende o sieglo XIX sapioron reabilitar-la, fazioron posible salbar o  que ye o prenzipal elemento d'identidá d'os gallegos e l'alazet esenzial d'a nuestra cultura.  O treballo de todas ixas presonas ha feito que güei Galizia siga una nazionalidá istorica e que cuente con autonomía pulitica, e os diferens gubiernos autonomos fueron metendo ros pilars ta ra recuperazión sozial d'a luenga gallega, particularmén en os ambitos de l'amostranza, de l'almenistrazión e d'os meyos de comunicazión publicos.